**Uutiskirjeiden tietosuojaseloste henkilötietojen käsittelytoimista ja rekisteröidyn oikeuksista**

1. **Rekisterinpitäjä**

Pohjois-Savon liitto, Y-tunnus 0827616-7

Sepänkatu 1

70100 KUOPIO

Puhelin +358 (0)17 550 1400, sähköposti kirjaamo(at)pohjois-savo.fi

Yhteyshenkilö rekisteriä koskevissa asioissa: tietosuojavastaava

Henkilötietojen käsittelijänä toimii Creamailer Oy.

1. **Tietosuojavastaava**

Nimi: Katja Laakko

Puhelin 044 714 2638

Sähköposti: katja.laakko(at)pohjois-savo.fi

1. **Henkilötietojen käsittelyn tarkoitus ja peruste**

Pohjois-Savon liitto julkaisee kuukausittain uutiskirjeen, jonka voi tilata ja perua osoitteessa liiton nettisivuilla. Kirje lähetetään sähköpostitse sen tilanneille. Henkilötietoja käytetään vain uutiskirjeen lähettämiseen.

Käsittelemme henkilötietoja rekisteröidyn suostumuksella.

1. **Käsiteltävät henkilötiedot**

Kirjeen tilaajista tallennetaan pakollisina tietoina sähköpostiosoite ja nimi. Yritys -tieto on vapaaehtoinen. Rekisteriin kertyy myös tieto siitä, milloin henkilö on liittynyt tai liitetty postituslistalle. Postituslistoja käsitellään ja ylläpidetään Creamailer -viestintäohjelmistossa. Tieto on sähköisessä järjestelmässä, eikä siitä synny manuaalista aineistoa.

**Henkilötietojen lähde**

Tiedot saadaan rekisteröidyltä itseltään. Lisäksi henkilötietojen lähde voi olla liitolle jo aiemmin ilmoitetut Pohjois-Savon liitolle ilmoitetut julkiset luottamushenkilöiden yhteystiedot sekä keskeisten sidosryhmien julkiset yhteystiedot.

**Henkilötietojen vastaanottajat**

Henkilötietojen vastaanottajat ovat Pohjois-Savon liiton uutiskirjejärjestelmän ylläpitäjiä.

1. **Henkilötietojen säilytys**

Henkilötietoja säilytetään niin pitkään kuin on tarpeellista uutiskirjeen lähettämiseksi (kunnes tilaus peruutetaan tai uutiskirjepalvelun olemassaolo lakkaa).

1. **Henkilötietojen suojaaminen**

Pääsy rekisterin tietoihin on Pohjois-Savon liiton viestintäasiantuntijalla ja hänen sijaisellaan. Pääsy rekisterin tietoihin on suojattu henkilökohtaisilla salasanoilla ja käyttäjätunnuksilla.

Uutiskirjejärjestelmän palvelun toimittaja on Creamailer. Palveluntarjoaja käsittelee tietoja vain rekisterinpitäjän erityisestä pyynnöstä. Creamailerin tietoturvaan liittyvät toiminnot noudattavat Suomen ja EU:n lainsäädäntöä sekä viranomaismääräyksiä. Creamailerin palvelun tiedot sijaitsevat EU:n sisäisillä turvallisilla palvelimilla. Creamaileriin tuotujen tietojen käsittely on turvattua teknisin ja organisatorisin toimenpitein.

Pohjois-Savon liiton ajantasaisessa tietoturvasuunnitelmassa kuvataan tietosuojan ja tietoturvan kokonaisuuden hallinta ja tiedonhallintaohjeessa esitetään menetelmät tietosuojan ja tietoturvan toteuttamiseksi. Pohjois-Savon liiton laitteiden teknisen suojauksen varmistaa Istekki Oy.

Pohjois-Savon liiton henkilökunnalle annetaan tietosuojakoulutusta työn aloittamistilanteessa ja tarvittaessa. Jokainen työntekijä on velvoitettu opiskelemaan tietosuoja-asioita ja suorittamaan siitä testin. Testin suorittamista valvoo tietosuojavastaava.

Tietojen salassapitovelvollisuus on kirjattu työntekijöiden tulolomakkeeseen, jonka he allekirjoittavat saadessaan käyttöönsä liiton laitteet, avaimet ja järjestelmien käyttöoikeudet. Käyttöoikeudet määritellään esimiehen toimesta ja niistä pidetään järjestelmien pääkäyttäjien toimesta kirjaa ja ne pidetään ajan tasalla.

1. **Tietojen siirrot ja luovutukset**

**Säännönmukaiset siirrot ja luovutukset**

Tiedot luovutetaan ainoastaan järjestelmän toimittajalle (Creamailer Oy).

**Tietojen siirto EU:n tai ETA-alueen ulkopuolelle**

Pohjois-Savon liitto ei luovuta eikä siirrä tietoja EU:n tai ETA:n ulkopuolelle tai kansainvälisille järjestöille.

1. **Rekisteröidyn oikeudet**

Rekisteröity voi milloin tahansa peruuttaa suostumuksensa lähettämällä vapaamuotoisen viestin sähköpostitse kirjaamo@pohjois-savo.fi tai postitse Pohjois-Savon liitto, Sepänkatu 1 70100 KUOPIO

Rekisteröidyllä on oikeus:

* tarkastaa, mitä henkilötietoja hänestä on talletettu rekisteriin
* saada virheellinen henkilötieto korjattua
* saada tietonsa poistetuksi rekisteristä
* rajoittaa tietojen käsittelyä
* siirtää tiedot järjestelmästä toiseen.

Pyyntö tulee lähettää sähköpostitse kirjaamo(at)pohjois-savo.fi.fi tai postitse Pohjois-Savon liitto, Sepänkatu 1 70100 KUOPIO Viestiin viite "Henkilötietojen tarkastuspyyntö".

Rekisteröidyllä on lisäksi oikeus tehdä valitus tietosuojavaltuutetulle.

1. **Profilointi**

Rekisterin avulla ei tehdä automaattiseen henkilötietojen käsittelyyn perustuvia päätöksiä, joilla on oikeusvaikutuksia henkilöihin tai jotka vaikuttavat henkilöihin merkittävästi, eikä henkilökohtaisten ominaisuuksien arviointia (profilointia).